CELEX: 32011R0618
Language: lv
Date: 2011-06-24 00:00:00
Title: Komisijas Īstenošanas regula (ES) Nr. 618/2011 ( 2011. gada 24. jūnijs ), ar ko atsauc importa licenču pieteikumu pieņemšanas apturēšanu cukura produktiem atbilstīgi tarifu kvotai 09.4380

25.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 166/8
            
         KOMISIJAS ĪSTENOŠANAS REGULA (ES) Nr. 618/2011
   (2011. gada 24. jūnijs),
   ar ko atsauc importa licenču pieteikumu pieņemšanas apturēšanu cukura produktiem atbilstīgi tarifu kvotai 09.4380
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2009. gada 25. septembra Regulu (EK) Nr. 891/2009, ar ko atver dažas Kopienas tarifa kvotas cukura nozarē un paredz to pārvaldību (2), un jo īpaši tās 5. panta 2. punktu,
   tā kā:
   
               (1)
            
            
               Komisijas 2011. gada 28. marta Īstenošanas regula (ES) Nr. 302/2011, ar ko atver īpašu importa tarifa kvotu noteiktiem cukura daudzumiem 2010./2011. tirdzniecības gadam (3), aptur ievedmuitas piemērošanu 300 000 tonnām cukura ar KN kodu 1701 un tarifu kvotas kārtas numuru 09.4380.
            
         
               (2)
            
            
               Ar Komisijas 2011. gada 19. aprīļa Īstenošanas regulu (ES) Nr. 393/2011, ar ko nosaka piešķīruma koeficientus, lai izdotu importa licences, par kurām pieteikumi iesniegti no 2011. gada 1. līdz 7. aprīlim un kuras paredzētas cukura nozares produktu importam atbilstīgi dažām tarifa kvotām, un ar ko pārtrauc šādu licenču pieteikumu iesniegšanu (4), importa licenču pieteikumu pieņemšana attiecībā uz kārtas numuru 09.4380 tika apturēta no 2011. gada 20. aprīļa saskaņā ar Regulu (EK) Nr. 891/2009.
            
         
               (3)
            
            
               Komisijas 2011. gada 20. jūnija Īstenošanas regula (ES) Nr. 589/2011, ar kuru groza Īstenošanas regulu (ES) Nr. 302/2011, ar ko atver īpašu importa tarifa kvotu noteiktiem cukura daudzumiem 2010./2011. tirdzniecības gadam (5), par 200 000 tonnām palielināja cukura ar KN kodu 1701 un tarifu kvotas kārtas numuru 09.4380 daudzumus, attiecībā uz kuriem ievedmuitas piemērošanu aptur līdz 2011. gada 30. septembrim.
            
         
               (4)
            
            
               Tādēļ pieteikumu pieņemšanas apturēšana ir jāatsauc.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Īstenošanas regulā (ES) Nr. 393/2011 paredzētā importa licenču pieteikumu pieņemšanas apturēšana, kas ir spēkā no 2011. gada 20. aprīļa attiecībā uz kārtas numuru 09.4380, tiek atsaukta.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 24. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 254, 26.9.2009., 82. lpp.
   
      (3)  OV L 81, 29.3.2011., 8. lpp.
   
      (4)  OV L 104, 20.4.2011., 39. lpp.
   
      (5)  OV L 161, 21.6.2011., 7. lpp.